Crescente autem in hoc Religionis studio, Domnus Bruno Episcopus nimium exilaratus de bona eorum conversatione, de suo jure quodcumque necessarium et utile eis foret, libenti animo tribuebat. Inter cætera igitur quæ huic loco contulit, statuit, ut de Ecclesiis a sex leugis vel infra a Besua, tempore Rogationum omnes tam viri, quam mulieres cum oblationibus ad sanctorum Apostolorum Petri et Pauli limina convenirent.